Πρόταση απόφασης του Συμβουλίου για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια στη Νότια Αφρική (94/C 373/09) COM(94) 543 τελικό - 94/0276(CNS)

(Υποβλήθηκε από την Επιτροπή στις 5 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το Συμβούλιο ενέκρινε στις 4 Οκτωβρίου 1994 συμφωνία συνεργασίας μεταξύ της Κοινότητας και της Δημοκρατίας τις Νότιας Αφρικής, η οποία αποσκοπεί στην προώθηση αρμονικής, ισόρροπης και βιώσιμης κοινωνικής και οικονομικής ανάπτυξης και με την οποία τα συμβαλλόμενα μέρη δεσμεύονται να ενισχύσουν τη συνεργασία τους στους τομείς της αρμοδιότητάς τους 7

ότι η Νότια Αφρική πραγματοποιεί σημαντικές πολιτικές, κοινωνικές και οικονομικές μεταρρυθμίσεις 7

ότι αυτές οι οικονομικές μεταρρυθμίσεις θα συμβάλλουν καθοριστικά στην ταχεία ανάπτυξη αμοιβαίως επωφελών οικονομικών και εμπορικών δεσμών μεταξύ της χώρας αυτής και της Κοινότητας 7

ότι, για την επίτευξη αυτού του στόχου, η Ευρωπαϊκή Τράπεζα Επενδύσεων είναι σε θέση να χορηγήσει δάνεια από ιδίους πόρους της 7

ότι οι ανάγκες, ειδικότερα, για επενδύσεις κεφαλαιουχικού εξοπλισμού στη χώρα αυτή είναι σημαντικές και ότι για την πραγματοποίηση των επενδύσεων αυτών απαιτείται εξωτερική χρηματοδότηση 7 ότι η Ευρωπαϊκή Τράπεζα Επενδύσεων (εφεξής καλούμενη «η Τράπεζα») μπορεί να συμβάλει με ουσιαστικό τρόπο στη χρηματοδότηση αυτή 7

ότι το Συμβούλιο αποφάσισε στις 6 Δεκεμβρίου 1993 την ανάληψη κοινής ενέργειας προκειμένου να στηρίξει τη μετάβαση της Νότιας Αφρικής προς τη δημοκρατία και την κατάργηση των φυλετικών διακρίσεων 7

ότι το Συμβούλιο ενέκρινε στις 19 Απριλίου 1994 δέσμη άμεσων μέτρων για να υποβληθούν στην κυβέρνηση της Νότιας Αφρικής, που προήλθε από τη διεξαγωγή δημοκρατικών και πολυφυλετικών εκλογών στις 26-28 Απριλίου 1994 7

ότι το Συμβούλιο καλεί την Τράπεζα να αρχίσει να συνάπτει πράξεις για την υποστήριξη επενδυτικών σχεδίων που θα υλοποιηθούν στη Νότια Αφρική, παρέχοντάς της την εγγύηση που προβλέπεται στην παρούσα απόφαση 7

ότι η εγγύηση αυτή υπόκειται στους όρους του κανονισμού σχετικά με τη σύσταση ταμείου εγγυήσεων για εξωτερικές δανειοδοτήσεις της Κοινότητας 7

ότι η Τράπεζα και η Επιτροπή αποφασίζουν για τις διαδικασίες χορήγησης της εγγύησης αυτής 7

ότι, για τη λήψη των εν λόγω μέτρων, η συνθήκη δεν προβλέπει άλλες εξουσίες εκτός από εκείνες που αναφέρονται στο άρθρο 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα παρέχει πλήρη εγγύηση στην Ευρωπαϊκή Τράπεζα Επενδύσεων έναντι οποιασδήποτε αδυναμίας είσπραξης των οφειλόμενων πληρωμών από δάνεια που θα χορηγηθούν για επενδυτικά σχέδια στη Νότια Αφρική, σύμφωνα με τα συνήθη κριτήρια που εφαρμόζει.

Η εγγύηση περιορίζεται σε συνολικό ανώτατο όριο 300 εκατομμυρίων Ecu για χρονική διάρκεια δύο ετών η οποία αρχίζει από την ημερομηνία έναρξης της ισχύος της παρούσας οδηγίας. Σε περίπτωση που, κατά τη λήξη της περιόδου αυτής, τα χορηγηθέντα από την Τράπεζα δάνεια δεν έχουν φθάσει το συνολικό ποσό που αναφέρεται ανωτέρω, η διετής περίοδος παρατείνεται αυτόματα για έξι μήνες.

Άρθρο 2

Η Επιτροπή ενημερώνει κάθε έξι μήνες το Κοινοβούλιο και το Συμβούλιο σχετικά με την εξέλιξη των υπογραφέντων δανείων. Για το σκοπό αυτό, η Τράπεζα κοινοποιεί σε τακτά χρονικά διαστήματα στην Επιτροπή κάθε σχετική πληροφορία.

Άρθρο 3

Η Επιτροπή γνωστοποιεί κάθε χρόνο στο Κοινοβούλιο και στο Συμβούλιο τις πραγματοποιηθείσες δανειοδοτικές πράξεις και υποβάλλει ταυτόχρονα αξιολόγηση της λειτουργίας του συστήματος και του συντονισμού μεταξύ των χρηματοδοτικών οργανισμών που ασκούν δραστηριότητες στην περιοχή αυτή.

Άρθρο 4

Η Τράπεζα και η Επιτροπή καθορίζουν τους όρους παροχής της εγγύησης.

Άρθρο 5

Η παρούσα απόφαση αρχίζει να ισχύει από την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.